9.  การจัดการ

    1.  โครงสร้างการจัดการ

โครงสร้างการจัดการของบริษัทฯ ณ 31 ธันวาคม 2549 ประกอบด้วย คณะกรรมการบริษัท
คณะกรรมการบริหาร คณะกรรมการตรวจสอบ และผู้บริหาร รายละเอียดมีดังต่อไปนี้

2.9.1.1 ข้อมูลกรรมการและฝ่ายบริหาร

คณะกรรมการและคณะกรรมการบริหารชุดปัจจุบัน
ตามมติคณะกรรมการและ/หรือมติที่ประชุมสามัญใหญ่ผู้ถือหุ้น (ตามพระราชบัญญัติบริษัทมหาชนจำกัด
พ.ศ. 2535 ในการแปรสภาพเป็นบริษัทมหาชน เมื่อวันที่ 9 มิถุนายน 2537)

(1) คณะกรรมการ

1. นายปรีชา อรรถวิภัชน์ ประธานกรรมการ

2. นายเกรียง เกียรติเฟื่องฟู กรรมการอิสระ และประธานกรรมการตรวจสอบ

3. นางอาริดา วิทยานนท์ กรรมการอิสระ และกรรมการตรวจสอบ

  4. นายสมศักดิ์ โพธิสัตย์ กรรมการอิสระ และกรรมการตรวจสอบ

5. นายโรนัลด์ อึ้ง วาย ชอย กรรมการผู้จัดการ

6. ดร. จอห์น ปีเตอร์ มิลล์ส กรรมการบริหาร

7. นายเอ็ดเวิร์ด เมิร์ฟ โจนส์ กรรมการบริหาร

8. นายอุดม จิรพนาธร กรรมการบริหาร

9. นายสมศักดิ์ ร่วมคิด กรรมการบริหาร

10. นายนภดล มัณฑะจิตร กรรมการ

11. นายสุรพงศ์ เชียงทอง กรรมการ

12. นายควา บู ลีออง กรรมการ

13. นายราชัน กาญจนะวณิชย์ ที่ปรึกษา

(ข) คณะกรรมการตรวจสอบ

  1. นายเกรียง เกียรติเฟื่องฟู ประธานกรรมการตรวจสอบ

  2. นางอาริดา วิทยานนท์ กรรมการตรวจสอบ

  3. นายสมศักดิ์ โพธิสัตย์ กรรมการตรวจสอบ

(ค) ผู้บริหาร

1. นายโรนัลด์ อึ้ง วาย ชอย กรรมการผู้จัดการ

2. ดร. จอห์น ปีเตอร์ มิลล์ส กรรมการบริหาร

3. นายสมศักดิ์ ร่วมคิด กรรมการบริหาร

4. นายเอ็ดเวิร์ด เมิร์ฟ วิลเลี่ยม โจนส์ กรรมการบริหาร

5. นายอุดม จิรพนาธร กรรมการบริหาร

6. นายแอนดรูว์ ชาร์ลส์ นอร์ธฟิลด์ ผู้จัดการฝ่ายปฎิบัติการ (บริษัท ทุ่งคำ จำกัด)

7. นายราชัน กาญจนะวณิชย์ ที่ปรึกษา

8. นายวารินทร์ เชิดบุญเมือง ที่ปรึกษา

1.  หลักบรรษัทภิบาล

คณะกรรมการของบริษัท ทุ่งคาฮาเบอร์ จำกัด (มหาชน) เห็นชอบในหลักบรรษัทภิบาล (Good
Corporate Governance) และหลักจรรยาบรรณทางธุรกิจ (Code of Best Practice)
สำหรับกรรมการบริษัทมหาชน
ตามระเบียบของตลาดหลักทรัพย์แห่งประเทศไทยซึ่งเอื้อประโยชน์ต่อกลุ่มผู้มีส่วนได้เสีย พนักงาน
และลูกค้า ทั้งนี้ บริษัทฯได้สนับสนุนแนวทางดังกล่าวเพื่อปรับปรุงแนวทางปฏิบัติของกิจการ
และการกำกับดูแลกิจการ เพื่อช่วยส่งเสริมผลการดำเนินงานของบริษัทฯ

คณะกรรมการบริษัท

ขอบเขตของคณะกรรมการ

ขอบเขตหน้าที่โดยทั่วไปของคณะกรรมการบริษัท คือ ดูแลการจัดการกิจการของบริษัท
และควบคุมการดำเนินการของบริษัทเพื่อผลประโยชน์สูงสุดของผู้ถือหุ้น ดังนี้

-   ให้คำแนะนำและดูแลให้ฝ่ายจัดการดำเนินไปตามวัตถุประสงค์
    เป้าหมายกลยุทธ์และแผนการดำเนินงานของบริษัท ตามมติที่ประชุมผู้ถือหุ้นประจำปีของบริษัท

-   พยายามเพิ่มเสถียรภาพทางธุรกิจ เพื่อผลตอบแทนที่ยั่งยืนต่อผู้ถือหุ้น

-   ดูแลติดตามผลประกอบการทางการเงินของบริษัท

-   ดูแลให้บริษัทมีระบบการควบคุมภายในที่ดีเพียงพอ

-   ดูแลติดตามฝ่ายกำกับดูแลกิจการของบริษัทให้ปฏิบัติตามหลักการควบคุมภายใน

-   ดูแลด้านการบริหารความเสี่ยงของบริษัท

-   ตรวจสอบผลการดำเนินงานของฝ่ายจัดการ

-   ให้คำแนะนำต่อผู้ถือหุ้นในการคัดเลือกและแต่งตั้งกรรมการเข้าใหม่
    เมื่อมีตำแหน่งกรรมการว่าง

-   ดูแลให้ฝ่ายบริหารปฏิบัติงานเป็นไปตามมาตรฐานและจริยธรรมทางธุรกิจ

คณะกรรมการบริษัทจะแต่งตั้งคณะกรรมการบริหาร คณะกรรมการตรวจสอบ
และคณะกรรมการกำหนดค่าตอบแทนเพื่อช่วยเหลือในกิจกรรมต่างๆ
กรรมการผู้จัดการและคณะกรรมการบริหารได้รับมอบหมายให้ทำหน้าที่ฝ่ายบริหาร ทั้งนี้
คณะกรรมการบริษัท และคณะกรรมการบริหารจะเป็นผู้วางนโยบายโดยรวม และมีกรรมการผู้จัดการ
กรรมการบริหาร และ ผู้บริหารอาวุโสดำเนินการบริหารองค์กร

การสรรหา จำนวนและการแต่งตั้งคณะกรรมการ

กรรมการบริษัทต้องได้รับเลือกจากผู้ถือหุ้นตามข้อบังคับบริษัทฯ ดังนี้

-   บริษัทต้องมีคณะกรรมการของบริษัทไม่น้อยกว่าห้าคน

-   กรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นอยู่ในราชอาณาจักร

-   กรรมการจะเป็นผู้ถือหุ้นของบริษัทหรือไม่ก็ได้

-   ในการประชุมสามัญประจำปีทุกครั้งให้กรรมการหนึ่งในสามของจำนวนคณะกรรมการในขณะนั้นพ้นจากตำแหน่ง

-   ถ้าตำแหน่งกรรมการว่างลงเพราะเหตุผลอื่นนอกจากถึงคราวออกตามวาระ
    คณะกรรมการด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
    อาจเลือกผู้ที่มีคุณสมบัติและไม่มีลักษณะต้องห้ามตามกฎหมายเข้ามาเป็นกรรมการแทนในการประชุมคณะกรรมการคราวถัดไปได้

-   กรรมการที่ได้รับแต่งตั้งจากคณะกรรมการต้องได้รับการแต่งตั้งจากผู้ถือหุ้นในการประชุมสามัญผู้ถือหุ้นประจำปี

ณ วันที่รายงานนี้ คณะกรรมการบริษัท ประกอบด้วย กรรมการทั้งหมด 12 ท่าน
ซึ่งมีกรรมการที่ไม่เป็นผู้บริหาร ห้า ท่าน โดยใน สี่ ท่าน รวมประธานกรรมการเป็นกรรมการอิสระ
เพื่อให้เป็นการถ่วงดุล และรักษาสิทธิให้กับผู้ถือหุ้น ทั้งนี้กรรมการอิสระไม่ได้ดำรงตำแหน่งใดๆ
ในฝ่ายบริหาร และไม่เป็นพนักงาน รวมทั้งไม่ได้เป็นตัวแทนจากผู้ถือหุ้นรายใหญ่
นอกจากนี้คณะกรรมการ ประกอบด้วย ที่ปรึกษาบริษัท
และเลขานุการคณะกรรมการบริษัทซึ่งเป็นนักกฎหมาย ทำให้บริษัทฯ
ดำเนินการสอดคล้องกับระเบียบต่างๆ รวมถึงความสัมพันธ์กับนักลงทุนด้วย

สมาชิกคณะกรรมการทุกท่าน (ยกเว้น นายควา บู ลีออง) อยู่ในประเทศไทย ในปีนี้จะมีกรรมการ
สี่
ท่านพ้นจากตำแหน่งตามวาระและจะถูกเสนอชื่อเพื่อให้เข้ารับตำแหน่งกรรมการอีกวาระหนึ่งจำนวน
สี่ท่าน คือ นายโรนัลด์ อึ้ง วาย ชอย, นายอุดม จิรพนาธร, นายสมศักดิ์ โพธิสัตย์,
และนางอาริดา วิทยานนท์

บริษัทฯ มีการเสนอแต่งตั้งกรรมการใหม่ อย่างไรก็ตาม
คณะกรรมการมีความมั่นใจว่าสามารถบริหารการจัดการได้เพียงพอและมีอิสระ ขณะนี้
คณะกรรมการบริษัท ประกอบด้วย กรรมการที่มีความสามารถและประสบการณ์ทางด้านวิศวกรรม,
เทคนิค, ธรณีวิทยา, การจัดการและการบริหาร, การเงิน, กฎหมาย และบัญชี
ดังรายละเอียดในคณะกรรมการและผู้บริหาร

คณะกรรมการบริหาร

หน้าที่หลักของคณะกรรมการบริหาร คือ พิจารณาและจัดการหัวข้อต่างๆ
ที่ได้รับมอบหมายจากคณะกรรมการบริษัท ในปี 2549 คณะกรรมการบริหาร ประกอบด้วย
นายโรนัลด์ อึ้ง วาย ชอย (กรรมการผู้จัดการ), ดร. จอห์น ปีเตอร์ มิลล์ส (กรรมการบริหาร
และหัวหน้าธรณีวิทยา), นายสมศักดิ์ ร่วมคิด(กรรมการบริหาร และนักธรณีวิทยาอาวุโส), นายอุดม
จิรพนาธร (กรรมการบริหาร และผู้จัดการฝ่ายบริหารการเงิน), และนายเอ็ดเวิร์ด เมิร์ฟวิน
โจนส์ (กรรมการบริหาร ) โดยมีนายราชัน กาญจนะวณิชย์ เป็นที่ปรึกษาอาวุโสของบริษัท,
นายวารินทร์ เชิดบุญเมืองเป็นที่ปรึกษา, และนายเฉลิมชัย มาตย์เมืองเป็นเลขานุการคณะกรรมการ
ทั้งนี้ สมาชิกคณะกรรมการบริหาร ห้าท่านบริหารงานที่บริษัทฯ ทุกวัน
โดยมีการประชุมตามความจำเป็นโดยเฉลี่ยประมาณ สอง ครั้งต่อเดือน
และรายงานต่อคณะกรรมการบริหารซึ่งเป็นคณะกรรมการบริหารอาวุโส รวมทั้ง
สมาชิกคณะกรรมการบริหาร 3 ท่านและผู้จัดการฝ่ายทุกฝ่าย

คณะกรรมการตรวจสอบ

คณะกรรมการบริษัทยังคงกำหนดให้มีคณะกรรมการตรวจสอบตามแนวทางของตลาดหลัดทรัพย์แห่งประเทศไทย
ซึ่งกำหนดให้มีกรรมการตรวจสอบซึ่งเป็นกรรมการอิสระอย่างน้อย สาม ท่าน ในปี 2549
สมาชิกกรรมการตรวจสอบ ประกอบด้วย นายเกรียง เกียรติเฟื่องฟู (ประธาน), นางอาริดา
วิทยานนท์, และนายสมศักดิ์ โพธิสัตย์, นายสมศักดิ์ โพธิสัตย์
ได้รับการแต่งตั้งให้ดำรงตำแหน่งกรรมการอิสระและกรรมการตรวจสอบ เมื่อ 22 มีนาคม 2549
แทนนายทิวา สุกุมลจันทร์ ซึ่งพ้นตำแหน่งเมื่อ 1 มกราคม 2549

บทบาทและหน้าที่ของคณะกรรมการตรวจสอบ
คือการให้ความช่วยเหลือคณะกรรมการบริษัทในด้านต่างๆ ดังนี้

1.  เพื่อให้แน่ใจว่ารายงานและการจัดทำงบการเงินได้ปฏิบัติตามมาตรฐานการบัญชีที่รับรองทั่วไป

2.  เพื่อให้แน่ใจว่าการดำเนินงานของบริษัทฯ สอดคล้องและโปร่งใสตามระเบียบต่างๆ

3.  ให้คำแนะนำต่อฝ่ายบริหารเกี่ยวกับการปรับปรุงระเบียบปฏิบัติต่างๆ ด้านการบัญชี

4.  สอบทานรายงานของผู้ตรวจสอบบัญชีภายในและภายนอก

5.  ให้คำแนะนำระหว่างคณะกรรมการบริษัท กับฝ่ายบริหารด้านการเงินของบริษัท และ/หรือ
    ผู้สอบบัญชีภายนอก

6.  ประเมินและให้คำแนะนำต่อฝ่ายบริหารทางด้านการบริหาร การจัดการ
    และการควบคุมทางบัญชี

7.  ทบทวนเรื่องสำคัญต่างๆ ที่มีผลต่อสวัสดิการของบริษัท

8.  ตรวจสอบดูแลและให้คำแนะนำเกี่ยวกับระบบการควบคุมภายในของบริษัท

นอกจากนี้ คณะกรรมการตรวจสอบได้สอบทานรายงานของผู้สอบบัญชีภายใน
ผู้สอบบัญชีภายนอกและที่ปรึกษาต่างๆ ตามความเหมาะสม
และประธานคณะกรรมการตรวจสอบจะรายงานหัวข้อประชุมต่างๆ ต่อคณะกรรมการบริษัท รวมทั้ง
คณะกรรมการตรวจสอบทำหน้าที่ในการสอบทานรายชื่อผู้สอบบัญชีเพื่อเสนอชื่อต่อกรรมการบริษัท
เพื่อเข้าที่ประชุมผู้ถือหุ้นของบริษัท
ตามรายละเอียดในรายงานของคณะกรรมการตรวจสอบและกรรมการอิสระหน้า

คณะกรรมการกำหนดค่าตอบแทน

ในปี 2549 คณะกรรมการกำหนดค่าตอบแทน ประกอบด้วย นายเกรียง เกียรติเฟื่องฟู, นางอาริดา
วิทยานนท์, และนายโรนัลด์ อึ้ง วาย ชอย
ซึ่งมีการประชุมคณะกรรมการกำหนดค่าตอบแทนอย่างน้อยปีละครั้ง
โดยจะทำหน้าที่สอบทานค่าตอบแทนของกรรมการ
และการสอบทานค่าตอบแทนของพนักงานซึ่งได้ผ่านการพิจารณาคุณสมบัติในการปฏิบัติงานจากฝ่ายบริหารแล้ว
จากนั้นคณะกรรมการกำหนดค่าตอบแทนจะนำเสนอกรรมการเพื่อเสนอเรื่องเข้าที่ประชุมสามัญผู้ถือหุ้นต่อไป
รายละเอียดค่าตอบแทนประจำปี 2548และ 2549 ดังนี้

+----------------------------+-----+-------------+-----+-------------+
|                            | 2   |             | 2   |             |
|                            | 548 |             | 549 |             |
+----------------------------+-----+-------------+-----+-------------+
|   ค่าตอบแทน                 |   ท | รวมเป็นเงิน   | ท่าน |   รวมเป็นเงิน |
|                            | ่ท่าน | (บาท)       |     |   (บาท)     |
+----------------------------+-----+-------------+-----+-------------+
| ค่าตอบ                      | 10  | 243,334     | 11  | 1,492,688   |
| แทนรายเดือนสำหรับคณะกรรมการ* |     |             |     |             |
+----------------------------+-----+-------------+-----+-------------+
| ค่าตอบแทนผู้บริหาร             | 15  | 5,604,550   | 17  | 11,314,126  |
+----------------------------+-----+-------------+-----+-------------+
| ค่าตอบแทนผู้บริหาร 3 รายแรก**  |   2 | 2,356,616   | 3   | 5,645,259   |
+----------------------------+-----+-------------+-----+-------------+

  * ตามมติที่ประชุมผู้ถือหุ้น เลขที่ 12/2006, ผู้ถือหุ้นอนุมัติให้เพิ่มค่าตอบแทนกรรมการ

  การปรับเปลี่ยนนี้เป็นไปตามมาตรฐานบริษัทจดทะเบียนแห่งประเทศไทย

  ** เงินเดือนและค่าตอบแทนพิเศษ ไม่มีการจ่ายเงินโบนัสในปี 2548และ 2549

การถือหุ้นของฝ่ายบริหาร

การถือหุ้นของกรรมการและฝ่ายบริหาร ณ วันที่ 23 มีนาคม 2550 ดังนี้

+------------------------------------------+---------------+-----------+
|                                          | จำนวนการถือหุ้น  |           |
+------------------------------------------+---------------+-----------+
|   รายชื่อกรรมการและฝ่ายบริหาร                | หุ้น            | %         |
+------------------------------------------+---------------+-----------+
|   นายปรีชา อรรถวิภัชน์                       | -             | -         |
+------------------------------------------+---------------+-----------+
|   นายเกรียง เกียรติเฟื่องฟู                    | 12,100,000    | 1.59      |
+------------------------------------------+---------------+-----------+
|   นางอาริดา วิทยานนท์                       | -             | -         |
+------------------------------------------+---------------+-----------+
|   นายนภดล มัณฑะจิตร                        | 1,273,419     | 0.17      |
+------------------------------------------+---------------+-----------+
|   นายโรนัลด์ อึ้ง วาย ชอย                    | 4,517,441     | 0.60      |
+------------------------------------------+---------------+-----------+
|   ดร. จอห์น ปีเตอร์ มิลล์ส                    | -             | -         |
+------------------------------------------+---------------+-----------+
|   นายควา บู ลีออง                          | 1,273,419     | 0.17      |
+------------------------------------------+---------------+-----------+
|   นายเอ็ดเวิร์ด เมิร์ฟวิน โจนส์                 | -             | -         |
+------------------------------------------+---------------+-----------+
|   นายสมศักดิ์ ร่วมคิด                         | 700,000       | 0.09      |
+------------------------------------------+---------------+-----------+
|   นายอุดม จิรพนาธร                         | 1,273,419     | 0.17      |
+------------------------------------------+---------------+-----------+
|   นายสุรพงษ์ เชียงทอง                       | -             | -         |
+------------------------------------------+---------------+-----------+
|   นายสมศักดิ์ โพธิสัตย์                        | -             | -         |
+------------------------------------------+---------------+-----------+
|   นายเฉลิมชัย มาตย์เมือง                     | -             | -         |
+------------------------------------------+---------------+-----------+
|   นายราชัน กาญจนะวณิชย์                     | 625           | 0.00      |
+------------------------------------------+---------------+-----------+
|   นายวารินทร์ เชิดบุญเมือง                    | 50            | 0.00      |
+------------------------------------------+---------------+-----------+

การประชุมคณะกรรมการบริษัท

การจัดประชุมคณะกรรมการบริษัทจะมีอย่างน้อยทุกๆ
สามเดือนและจะจัดเมื่อมีวาระพิเศษเพื่อให้เกิดความมั่นใจในการบริหารบริษัท
ในช่วงปีที่ผ่านมามีการประชุมกรรมการบริษัททั้งหมด ห้าครั้ง
และมีการประชุมของคณะกรรมการตรวจสอบ สี่ ครั้งเช่นกัน
รวมทั้งการประชุมของคณะกรรมการกำหนดค่าตอบแทน หนึ่งครั้ง
รายละเอียดการเข้าร่วมประชุมของคณะกรรมการ สิ้นสุดวันที่ 31 ธันวาคม 2549 ดังนี้

+------------------------+-------+-------+------+-------+----+-------+
|                        | การ   |       |      |       |    |       |
|                        | ประชุม |       |      |       |    |       |
|                        | คณะกร |       |      |       |    |       |
|                        | รมการ |       |      |       |    |       |
+------------------------+-------+-------+------+-------+----+-------+
|                        | ก     |       | กร   |       | กร |       |
|                        | รรมกา |       | รมกา |       | รม |       |
|                        | รบริษัท |       | รตรว |       | กา |       |
|                        |       |       | จสอบ |       | รก |       |
|                        |       |       |      |       | ำห |       |
|                        |       |       |      |       | นด |       |
|                        |       |       |      |       | ค่า |       |
|                        |       |       |      |       | ตอ |       |
|                        |       |       |      |       | บแ |       |
|                        |       |       |      |       | ทน |       |
+------------------------+-------+-------+------+-------+----+-------+
| ชื่อกรรมการ              | ก     | ข     | ก    | ข     | ก  | ข     |
+------------------------+-------+-------+------+-------+----+-------+
| นายปรีชา อรรถวิภัชน์       | 5     | 5     |      |       |    |       |
+------------------------+-------+-------+------+-------+----+-------+
| นายเกรียง เกียรติเฟื่องฟู    | 5     | 5     | 4    | 4     | 1  | 1     |
| (1,3)                  |       |       |      |       |    |       |
+------------------------+-------+-------+------+-------+----+-------+
| นางอาริดา วิทยานนท์ (1,3) | 5     | 5     | 4    | 4     | 1  | 1     |
+------------------------+-------+-------+------+-------+----+-------+
| นายสมศักดิ์ โพธิสัตย์(1)     | 4     | 3     | 3    | 2     |    |       |
+------------------------+-------+-------+------+-------+----+-------+
| นายโรนัลด์ อึ้ง วาย ชอย    | 5     | 5     | 4    | 1     | 1  | 1     |
| (2,3)                  |       |       |      |       |    |       |
+------------------------+-------+-------+------+-------+----+-------+
| ดร. จอห์น ปีเตอร์ มิลล์ส    | 5     | 5     |      |       |    |       |
| (2)                    |       |       |      |       |    |       |
+------------------------+-------+-------+------+-------+----+-------+
| นายควา บู ลีออง          | 5     | 2     |      |       |    |       |
+------------------------+-------+-------+------+-------+----+-------+
| นายเอ็ดเวิร์ด เมิร์ฟวิน โจนส์ | 5     | 3     |      |       |    |       |
+------------------------+-------+-------+------+-------+----+-------+
| นายสมศักดิ์ ร่วมคิด         | 5     | 0     |      |       |    |       |
+------------------------+-------+-------+------+-------+----+-------+
| นายอุดม จิรพนาธร (ข)     | 5     | 5     | 4    | 1     |    |       |
+------------------------+-------+-------+------+-------+----+-------+
| นายสุรพงษ์ เชียงทอง       | 5     | 2     |      |       |    |       |
+------------------------+-------+-------+------+-------+----+-------+
| นายนภดล มัณฑะจิตร        | 3     | 2     |      |       |    |       |
+------------------------+-------+-------+------+-------+----+-------+
| นายราชัน กาญจนะวณิชย์     | 5     | 3     |      |       |    |       |
|                        |       |       |      |       |    |       |
| (ที่ปรึกษาอาวุโส)          |       |       |      |       |    |       |
+------------------------+-------+-------+------+-------+----+-------+

  ก จำนวนการจัดประชุมของกรรมการและคณะกรรมการ

  ข การเข้าร่วมประชุมของกรรมการ

1.  สมาชิกคณะกรรมการตรวจสอบ

2.  ได้รับเชิญเข้าร่วมประชุมของคณะกรรมการตรวจสอบ

3.  สมาชิกคณะกรรมการกำหนดค่าตอบแทน

ความสัมพันธ์กับผู้ลงทุน, การเปิดเผย และความโปร่งใสของบริษัท

คณะกรรมการบริษัทเชื่อมั่นว่ารายงานประจำปี รายงานรายไตรมาส และการรายงานข่าวสารต่างๆ
ต่อตลาดหลักทรัพย์ฯ เป็นแหล่งข้อมูลสำคัญของผู้ถือหุ้น บริษัทมีความเต็มใจในการเปิดเผยข้อมูลต่างๆ
เช่น ผลการดำเนินงาน และ/หรือ ฐานะทางการเงินของบริษัท
รวมทั้งบริษัทได้เสนอให้ผู้ถือหุ้นอนุมัติวาระที่สำคัญตามระเบียบและแนวทางของตลาดหลักทรัพย์ฯ
ผู้ถือหุ้นสามารถสอบถามประเด็นต่างๆ ต่อคณะกรรมการในที่ประชุมผู้ถือหุ้นได้
โดยมีเลขานุการบริษัทรับผิดชอบในการตอบกลับและบันทึกประเด็นเหล่านั้น
เมื่อผู้ถือหุ้นมีข้อสงสัยเกี่ยวกับการดำเนินงานสามารถสอบถามจากเลขานุการบริษัท และเลขานุการฯ
จะนำประเด็นดังกล่าวเสนอต่อที่ประชุมคณะกรรมการบริษัทต่อไป

ระบบการควบคุม และการบริหารความเสี่ยง

บริษัทให้ความสำคัญในเรื่องการบริหารความเสี่ยง
และคณะกรรมการถือว่าเป็นหน้าที่ความรับผิดชอบที่จะต้องทำการวิเคราะห์และพิจารณาในเรื่องดังกล่าว
ในการบริหารความเสี่ยงเปรียบเสมือนเป็นการคุ้มครองพนักงาน สภาพแวดล้อม สินทรัพย์
รายได้และชื่อเสียงของบริษัทตามหลักบรรษัทภิบาลของบริษัท
ในบางครั้งคณะกรรมการบริษัทได้ขอคำแนะนำจากที่ปรึกษาอิสระซึ่งมีประสบการณ์ในการประเมินความเสี่ยง

ผู้ตรวจสอบบัญชี

ผู้ตรวจสอบบัญชีของบริษัทมีหน้าที่รายงานต่อคณะกรรมการตรวจสอบ
เกี่ยวกับการดำเนินงานและการเงินของบริษัทว่า
ปฏิบัติตามแผนดำเนินงานและงบประมาณที่ได้รับการอนุมัติจากคณะกรรมการบริษัท
และงบการเงินของบริษัทสอดคล้องกับมาตรฐานการบัญชีที่รับรองทั่วไป

ความเสี่ยง

บริษัทฯ
ดำเนินธุรกิจตามขนาดและประเภทของธุรกิจที่เหมาะสมโดยได้รับการพิจารณาจากคณะกรรมการบริษัท
เพื่อเป็นการคุ้มครองเงินทุนผู้ถือหุ้น

การบริหารความเสี่ยงของฐานข้อมูล

บริษัทมีการควบคุมความเสี่ยงตามแผนดำเนินงานและหลักบริหารงาน
ซึ่งดูแลควบคุมและรายงานทางด้านต้นทุน และค่าใช้จ่าย
เพื่อความเหมาะสมของกระแสเงินจากการขายและการผลิต
รวมทั้งดูแลประมาณค่าใช้จ่ายในการบำรุงรักษาอุปกรณ์และเครื่องจักร ทั้งนี้
เพื่อให้บรรลุวัตถุประสงค์บริษัทจึงต้องใช้ฐานข้อมูลในการเก็บบันทึกเพื่อให้ประสิทธิภาพในการตรวจสอบและรายงาน

ความปลอดภัยของพนักงาน

บริษัทปฏิบัติตามระเบียบข้อบังคับเกี่ยวกับการรักษาความปลอดภัยของสำนักงานนโยบายและแผนสิ่งแวดล้อม
และการดำเนินงานสำรวจและการทำเหมืองแร่
โดยพนักงานทุกท่านที่ปฏิบัติงานที่เหมืองแร่ต้องสวมอุปกรณ์ป้องกันตามมาตรฐาน

การจัดสภาพแวดล้อมของการควบคุม

คณะกรรมการบริษัทมีนโยบายติดตามการปฏิบัติงานของฝ่ายบริหารเพื่อให้สอดคล้องกับการดำเนินงานธุรกิจของบริษัท
ทั้งนี้ ได้มีการปรับปรุงนโยบายอย่างต่อเนื่อง ในการดำเนินงานเหมืองแร่ดีบุกในทะเล
บริษัทตระหนักถึงการตรวจสอบคุณภาพน้ำเพื่อให้สอดคล้องกับระเบียบของกรมอุตสาหกรรมพื้นฐานและการเหมืองแร่
และสำนักงานนโยบายและแผนทรัพยากรธรรมชาติและสิ่งแวดล้อม ส่วนในการทำเหมืองหินแอนดิไซท์
บริษัทมีมาตรการป้องกันมลพิษทางเสียงและการเกิดฝุ่นละออง
และจัดให้มีการปลูกต้นไม้เป็นแนวรอบพื้นที่โครงการ และการฉีดพ่นน้ำตามจุดต่างๆ
ตามสำนักงานนโยบายและแผนสิ่งแวดล้อม

แนวทางการทำรายการระหว่างกันและค่าใช้จ่ายในการลงทุน

บริษัทมีขั้นตอนในการอนุมัติค่าใช้จ่ายในการลงทุนก่อนที่จะเสนอคณะกรรมการเพื่อขออนุมัติ
นอกจากนี้บริษัทมีรายละเอียดผู้มีอำนาจลงนามในขั้นตอนต่างๆ
เพื่อให้แน่ใจในการตรวจสอบค่าใช้จ่ายในการลงทุน
รวมทั้งการทำรายการระหว่างกันของบริษัทได้เป็นไปตามแนวทางที่กำหนดไว้

ความขัดแย้งทางผลประโยชน์

ในเรื่องความขัดแย้งทางผลประโยชน์นั้น
หากมีกรรมการบริษัทท่านใดมีส่วนเกี่ยวข้องกับลประโยชน์ดังกล่าว กรรมการท่านนั้นจะถอนตัว
และ/หรือ งดออกเสียงในที่ประชุมในระหว่างทีมีการพิจารณา และ/หรือ ออกเสียงในเรื่องนั้น

จริยธรรมทางธุรกิจ

นโยบายของบริษัท คือ ให้คณะกรรมการบริษัท ฝ่ายบริหาร และพนักงาน ยึดมั่นในข้อกำหนด
ข้อพึงปฏิบัติของบริษัท รวมทั้งดำเนินงานตามหลักการปฏิบัติของกรรมการที่ดีของบริษัทมหาชน
และแนวทางการปฏิบัติของคณะกรรมการการตรวจสอบตามตลาดหลักทรัพย์แห่งประเทศไทย

2.9.3 บุคลากร

  ปี 2549

1 จำนวนพนักงานของบริษัทฯ

- สำนักงานใหญ่ กรุงเทพ ฯ 17 คน

- สำนักงาน จังหวัดสระบุรี 23 คน

- สำนักงาน จังหวัดภูเก็ต 2 คน

รวมจำนวนพนักงานของบริษัท 42 คน

รวมเงินเดือนและสวัสดิการอื่น ๆ 13,642,301.04 บาท

2 รวมค่าจ้างรายวัน 646,254.00 บาท

- ทั้งนี้ ในช่วง 4 ปีที่ผ่านมาบริษัทฯ ไม่มีข้อพิพาทด้านแรงงาน

- มีการจัดส่งพนักงานเข้าร่วมฝึกอบรมและสัมมนาต่างๆ เป็นครั้งคราว